Bahreyn

Bahreyn, officieel 't Keunienkryk Bahreyn (Arabisch: مملكة البحرين Mamlakat al-Bahrayn), is een eylandstoatje in de Perzische Golf. 't Is een archipel geleegn vo de kust van Saoedi-Arabië met 33 eylandjes woavan 't grotste 55 km lank is en 18 km brêed. In 't zuudôostn ligt 't schiereyland Qatar. 200 km an den overkant van de Golf ligt Iran. Bahreyn het e belangryke economische en financiële posiesje binn d' olieweireld.

De noame Bahreyn wil letterlyk zeggn twei zêen in 't Arabisch. Bahreyn kwam de 16stn december 1971 ounofhankelyk van 't Verênigd Keunienkryk. 't Land makt dêel uut van d' Arabische Liga.

De stad Manama is sinds 1932 d' hoofdstad. Doavôorn was da Riffa (toet 1869) en Muharraq (1869-1932). Andere grôte steedn zyn Madinat Hamad en A'ali.

 Bevolkienge 
De mêeste menschn van Bahreyn zyn Arabiern en d' officiële godsdienst is den Islam. 80 percent van de bevolkienge weunt in de steedn in de nôordelykn helt van 't eyland. Arabisch is d' officiële toale, mor ook Iengels wordt vele gebruukt en is e verplichte tweide toale in al de schooln. E poar andere toaln zyn Perzisch, Urdu, Hindi en Tagalog.
 Cultuur 
 Weirelderfgoed 
In Bahreyn stoan der twei plekkn ip de weirelderfgoedlyste van den UNESCO.
Qal'at al-Bahrein, oude hoavn en hoofdstad van Dilmun
Peirelvisscherie, getuugenisse van een eylandeconomie (eyland Muharraq)

Categorie:Bahreyn
Categorie:Eilandstoat